als_Latn dik_Latn sag_Latn
Çudira – Ajo është edhe shumë estetike, e këndshme kur e sheh dhe një shoqëruese e mirë në darka romantike. Quhet “Egloo”, dhe nuk shpenzon elektricitet, madje nuk e përdor fare atë dhe, megjithatë, arrin të ngrohë mjaftueshëm një dhomë me përmasa normale
Në dimër, disa mendojnë jo rrallë për lëndinat me diell, apo i kalojnë orët e tyre mes përqafimesh, me ndonjë libër para syve, duke parë ndonjë telenovelë e duke u shoqëruar nga ndonjë filxhan çaj i ngrohtë. Të tjerë ndërkohë, janë të shqetësuar nga temperaturat e ulëta, pasi kostot e ngrohjes shkaktojnë një vrimë të madhe në buxhetet familjare, sidomos të familjeve të varfra, apo të çifteve të rinj në shumë vende të botës.
Energji pa elektricitet
Ky është emri i djaloshit të ri italian që ka krijuar, apo sajuar – le të themi më mirë – një sobë të vogël, e cila shfrytëzon energjinë që japin vetëm katër qirinj të vegjël, për të ngrohur më pas një dhomë të tërë, në çdo cep të saj. E kjo ngjan të jetë vërtet një shpikje, zbulim sensacional, i prekshëm, real, funksional dhe plot vlera, apo jo?
Ideja në fjalë, Zagarias, i cili ka studiuar në Akademinë e Arteve të Bukura në Romë, i erdhi ndërsa i duhej të kalonte orë të tëra ulur, i mbledhur kruspull, ndërsa mësonte në një dhomë të ftohtë të marrë me qira.
Dhe kësisoj ai ndërtoi të ashtuquajturën “Egloo”, e cila nuk shpërdoron më kot elektricitetin, madje nuk e përdor fare atë, dhe megjithatë arrin të ngrohë mjaftueshëm një dhomë me përmasa normale. E mendoni pak, kjo vetëm me energjinë që përftohet nga katër qirinj.
E fshehta qëndron te materiali
Një dhomë me sipërfaqe 20 metër katrorë për shembull, shpikja me emrin “Egloo” mund ta ngrohë deri në pesë orë – dhe të gjithën me dy ose tre gradë, thotë shpikësi i talentuar në videon e tij promocionale, pavarësisht se titullin shpikës, nuk duket se e preferon shumë, pasi për të, kjo gjë pak rëndësi ka.
Por si funksionon e gjitha kjo? Mbi qirinjtë gjenden dy kupa. Ndërsa qirinjtë nxehin materialin e kupës së parë, kjo e transmeton nxehtësinë në pjesën e jashtme të kupës, duke e përcjellë tek e dyta ndërsa krijon një hapësirë, një boshllëk plot ngrohtësi mes të dyjave e përçuar më pas në mbarë dhomën.
Nëpërmjet kanaleve të ajrit, qirinjtë furnizohen me oksigjen, e për më shumë, ngrohet ajri i ftohtë që hyn aty.
Një e fshehtë tjetër e sobës së vogël është edhe materiali i saj. Qeramika mund ta ruajë nxehtësinë shumë mirë, duke e humbur atë shumë ngadalë. E si pasojë, “Egloo” vijon të prodhojë nxehtësi, edhe pasi qirinjtë janë shuar.
Po ashtu, Marco thotë se ajo është edhe shumë estetike, e këndshme kur e sheh dhe një shoqëruese e mirë në darka romantike. Dhe sigurisht se në këtë aspekt, studenti i Akademisë Romane të Arteve, flet edhe si një artist. “Atë mund ta ngjyrosësh e ta kthesh në një vepër arti, një konkurrente e vërtetë e vazove, apo objekteve të tjera të qeramikës që gjithkush mund t’i mbajë në shtëpi”, thotë ai.
Për të financuar e për të patentuar shpikjen e tij, Marco ka ndërmarrë një fushatë për mbledhje fondesh. Që kur nisi fushata në fjalë, në janar të këtij viti, kanë nisur edhe porositë për “mrekullinë” e vogël, e cila aktualisht po ofrohet me çmimin 53 euro. Kërkesa është e madhe, e që tani janë shitur të gjitha modelet.
Por Marco po pret të shkojë sigurisht më larg. Ai nuk do ta lerë me kaq, pasi kështu i kanë rekomanduar tashmë edhe shumë fansa, të cilët po e motivojnë në rrugën e tij.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn